Una nova vesprada d’animació lectora gratuïta porta als xiquets de Burjassot a celebrar el Dia Internacional de la Biblioteca
2025-07-24

Les xicotetes i els xicotets usuaris de la Biblioteca Infantil seran els pregoners a Burjassot del Dia Internacional de la Biblioteca. Ho seran dimecres que ve 23 d’octubre a partir de les 18.00 hores, a la Biblioteca Infantil, moment en el qual s’iniciarà l’animació lectora gratuïta dedicada a aquest dia tan especial.

Els participants començaran l’activitat amb la lectura en veu alta del pregó i dels missatges commemoratius del Dia de la Biblioteca. Després d’aquesta, debatran i comentaran amb la tècnic responsable de l’animació la importància de la celebració d’aquest dia, que se celebra a tot el món el 24 d’octubre.

Aquesta activitat, a més de fomentar l’ús de les biblioteques, també té com a objectiu despertar l’interés dels més xicotets de la casa pel món de la lectura i dels llibres i el foment de la lectura i de l’expressió oral.